หุ้นแกว่งแคบปิดเช้าบวก0.09จุด
ตลาดหุ้นปิดซื้อขายภาคเช้าวันที่ 10 มี.ค.ที่ระดับ 1,017.10 จุด เพิ่มขึ้น 0.09&nbsp; จุด หรือ&nbsp; 0.01% มูลค่าการซื้อขาย 12,506.72 ล้านบาท โดยดัชนีแกว่งตัวในแดนบวกและแดนลบสลับกัน แตะสูงสุดที่ระดับ 1,017.61 จุดและต่ำสุดที่ 1,013.66 จุด
10 มี.ค. 2554

ตลาดหุ้นปิดซื้อขายภาคเช้าวันที่ 10 มี.ค.ที่ระดับ 1,017.10 จุด เพิ่มขึ้น 0.09  จุด หรือ  0.01% มูลค่าการซื้อขาย 12,506.72 ล้านบาท โดยดัชนีแกว่งตัวในแดนบวกและแดนลบสลับกัน แตะสูงสุดที่ระดับ 1,017.61 จุดและต่ำสุดที่ 1,013.66 จุด
บริษัทหลักทรัพย์ซีมโก้ กล่าวว่า ตลาดหุ้นวันนี้แนวโน้มแกว่งตัวลงตามตลาดหุ้นต่างประเทศ และแรงซื้อของนักลงทุนต่างชาติที่เริ่มแผ่วลง หลังจากวานนี้มีการขายออกมาในหุ้นกลุ่มพลังงานและกลุ่มธนาคารพาณิชย์ เมื่อคณะกรรมการนโยบายการเงิน (กนง.) ปรับขึ้นอัตราดอกเบี้ยนโยบายตามคาด และราคาน้ำมันปรับลดลง 
 อย่างไรก็ดี คงต้องติดตามการเมืองในประเทศ ซึ่งนายกรัฐมนตรีคาดกำหนดกรอบการเลือกตั้งได้หลังหารือคณะกรรมการการเลือกตั้ง (กกต.) ในวันพรุ่งนี้ การชุมนุมกลุ่มของกลุ่มนปช.ในวันเสาร์ และการอภิปรายไม่ไว้วางใจนายกรัฐมนตรี และรัฐมนตรีในสัปดาห์หน้า ตั้งแต่วันที่ 15-18 มี.ค. 
 แนวโน้มช่วงบ่าย เนื่องจากตลาดยังไร้ปัจจัยใหม่ คาดว่าดัชนีจะเคลื่อนไหวกรอบแคบ โดยมีแนวรับ 1016  จุดและแนวต้าน 1032 จุด
กลยุทธ์การลงทุนแนะนำเก็งกำไรตามกรอบการแกว่งตัวของดัชนี เน้นเลือกหุ้นที่รับมือกับเงินเฟ้อได้ดีอย่าง BBL, BAY, KBANK รวมทั้งกลุ่มอิงกระแสการบริโภค อาทิ MCOT, BEC, MAJOR, GFPT, CPALL, HMPRO, BGH
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่IVL  ปิดที่ 51 บาท +1  บาท หรือ +2%  มูลค่าการซื้อขาย  1,492  ล้านบาทCPF  ปิดที่  24.40 บาท + 0.30 บาท หรือ +1.24%  มูลค่าการซื้อขาย 950 ล้านบาทPTL  ปิดที่ 23.10 บาท +0.80 บาท หรือ +3.59%  มูลค่าการซื้อขาย 823 ล้านบาทBANPU ปิดที่ 722 บาท -10.00 บาท หรือ -1.37%  มูลค่าการซื้อขาย 674 ล้านบาท TOP  ปิดที่ 76.75  บาท +1.25 บาท หรือ +1.66% มูลค่าการซื้อขาย  588   ล้านบาท